เตือน‘DW’สิทธิการซื้อเสี่ยงปรับลง
เอเซีย พลัส เตือน Call DW ผิดจังหวะ ขาดทุน
11 ส.ค. 2554

เอเซีย พลัส เตือน Call DW ผิดจังหวะ ขาดทุน 
นายวีรเวท วงษ์กิจบัญชา ผู้อำนวยการอาวุโส ฝ่ายตราสารอนุพันธ์ บริษัท หลักทรัพย์ (บล.) เอเซีย พลัส กล่าวว่า นักลงทุนที่สนใจลงทุนใบสำคัญแสดงสิทธิอนุพันธ์ (DW) ซึ่งส่วนใหญ่เป็นสิทธิในการซื้อ (Call) เหมาะกับหุ้นขาขึ้น แต่ขณะนี้ผลกระทบในตะวันออกกลางและความกังวลเศรษฐกิจญี่ปุ่นส่งผลให้ตลาดหุ้นปรับตัวลง ทำให้ DW ปรับตัวลงตามหุ้นอ้างอิง
นอกจากนี้ การถือ DW ระยะยาว ราคาจะปรับตัวขึ้นไม่ได้มาก จากมูลค่าเวลาที่หายไป รวมทั้งต้องระวัง DW ที่ใกล้หมดอายุ ถ้าราคาหุ้นอ้างอิงไม่ไปไหน ราคา DW จะปรับตัวลงอย่างเร็ว
นายสมภพ กีระสุนทรพงษ์ กรรมการผู้อำนวยการ บล.ฟินันเซีย ไซรัส ในฐานะผู้จัดจำหน่ายหุ้นสามัญเพิ่มทุน บริษัท ยูเนี่ยน อินทราโก้ (UIC) กล่าวว่า จะสรุปราคาขายหุ้นได้ปลายเดือน เม.ย.นี้ และเข้าซื้อขายในตลาดหลักทรัพย์เอ็ม เอ ไอ พ.ค.จำนวนหุ้นที่เสนอขาย 52 ล้านหุ้น มั่นใจนักลงทุนให้ความสนใจหุ้นใหม่ที่ให้ผลตอบแทนมากกว่า 50% จากราคาจอง
นายพีรเจต สุวรรณนภาศรี ประธานกรรมการบริหาร UIC กล่าวว่า รายได้ปีนี้มีโอกาสเติบโต 40-50% จากปี 2553 ที่ 292 ล้านบาท ตามแนวโน้มเคมีภัณฑ์ชนิดพิเศษขยายตัวในทิศทางที่ดี และได้รับแต่งตั้งเป็นตัวแทนจำหน่ายไทเทเนียมไดออกไซด์ Huntsman จากสหรัฐที่เป็นผู้ผลิตอันดับ 4 ของโลก